Јануара 1943, фон Макензенова Прва оклопна армија је придружена Групи армија Дон под фелдмаршалом Ерихом фон Манштајном. Месец дана касније, фон Манштајн је распоредио Прву оклопну армију заједно са Четвртом оклопном армијом за контранапад на северно крило совјетских снага које су извршиле пробоје. Прва оклопна армија је допринела немачком успеху у Трећој бици за Харков, марта 1943. Октобра 1943, совјетске снаге су прешле реку Дњепар између Дњепропетровска и Кременчуга. Прва оклопна армија је извршила контранапад заједно са Осмом армијом, али није успела да истера Совјете. Крајем тог месеца, кад је Црвена армија окружила Кијев, фон Макензена је заменио генерал-пуковник Ханс-Фалентин Хубе. Марта 1944, две совјетске тенковске армије су се пробиле кроз Украјину и запретиле су да одсеку Прву оклопну армију и Осму армију од СС и Четврте оклопне армије. Истог месеца, Хитлер је разрешио фон Манштајна.